02020D1167 — FI — 12.04.2021 — 001.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

►B KOMISSION TÄYTÄNTÖÖNPANOPÄÄTÖS (EU) 2020/1167, annettu 6 päivänä elokuuta 2020, tavanomaisella polttomoottorilla varustettuihin ja tiettyihin hybridisähkökäyttöisiin henkilöautoihin ja kevyisiin hyötyajoneuvoihin tarkoitetussa tehokkaassa 48 voltin moottorigeneraattorissa ja siihen yhdistetyssä 48/12 voltin tasavirtamuuntimessa käytettävän teknologian hyväksymisestä innovatiiviseksi teknologiaksi Euroopan parlamentin ja neuvoston asetuksen (EU) 2019/631 mukaisesti (ETA:n kannalta merkityksellinen teksti) (EUVL L 258 7.8.2020, s. 15)

Muutettu:









▼B

KOMISSION TÄYTÄNTÖÖNPANOPÄÄTÖS (EU) 2020/1167,

annettu 6 päivänä elokuuta 2020,

tavanomaisella polttomoottorilla varustettuihin ja tiettyihin hybridisähkökäyttöisiin henkilöautoihin ja kevyisiin hyötyajoneuvoihin tarkoitetussa tehokkaassa 48 voltin moottorigeneraattorissa ja siihen yhdistetyssä 48/12 voltin tasavirtamuuntimessa käytettävän teknologian hyväksymisestä innovatiiviseksi teknologiaksi Euroopan parlamentin ja neuvoston asetuksen (EU) 2019/631 mukaisesti

(ETA:n kannalta merkityksellinen teksti)







1 artikla

Innovatiivinen teknologia

Hyväksytään tehokkaissa 48 voltin moottorigeneraattoreissa ja niihin yhdistetyissä 48/12 voltin tasavirtamuuntimissa käytettävä teknologia asetuksen (EU) N:o 2019/631 11 artiklassa tarkoitetuksi innovatiiviseksi teknologiaksi ottaen huomioon, että sen tuottamat hiilidioksidipäästövähennykset kuuluvat vain osittain asetuksessa (EU) 2017/1151 vahvistetun standardoidun testausmenettelyn piiriin, ja edellyttäen, että teknologia täyttää seuraavat edellytykset:

▼M1

a) se on asennettu seuraaviin henkilöautoihin (M1) tai kevyisiin hyötyajoneuvoihin (N1): i) polttomoottorilla (tavanomaisella polttomoottorivoimalaitteella) varustetut ajoneuvot, jotka voivat toimia bensiinillä, dieselpolttoaineella, nestekaasulla, paineistetulla maakaasulla tai E85:llä taikka näiden polttoaineiden yhdistelmällä; ii) sisäisesti ladattavat hybridisähköajoneuvot, jotka voivat toimia i alakohdassa tarkoitetuilla polttoaineilla ja joiden osalta voidaan käyttää korjaamattomia polttoaineenkulutus- ja hiilidioksidipäästöarvoja asetuksen (EU) 2017/1151 liitteessä XXI olevan alaliitteen 8 lisäyksessä 2 olevan 1.1.4 kohdan mukaisesti.

▼B

b) sen hyötysuhde, joka on 48 voltin moottorigeneraattorin hyötysuhteen ja 48/12 voltin tasavirtamuuntimen hyötysuhteen tulo ja joka on määritetty liitteessä olevan 2.3 kohdan mukaisesti, on vähintään ▼M1 i) 73,8 prosenttia bensiini- tai E85-käyttöisissä ajoneuvoissa, joissa ei ole turboahdinta; ii) 73,4 prosenttia bensiini- tai E85-käyttöisissä ajoneuvoissa, joissa on turboahdin; ▼B iii) 74,2 prosenttia dieselkäyttöisissä ajoneuvoissa; ▼M1 iv) 74,6 prosenttia nestekaasulla toimivissa ajoneuvoissa, joissa ei ole turboahdinta; v) 74,1 prosenttia nestekaasulla toimivissa ajoneuvoissa, joissa on turboahdin; vi) 76,3 prosenttia paineistetulla maakaasulla toimivissa ajoneuvoissa, joissa ei ole turboahdinta; vii) 75,7 prosenttia paineistetulla maakaasulla toimivissa ajoneuvoissa, joissa on turboahdin. ▼B

2 artikla

Hiilidioksidipäästövähennysten sertifiointia koskeva hakemus

1. Valmistaja voi tähän päätökseen viittaamalla hakea tyyppihyväksyntäviranomaiselta sertifiointia hiilidioksidipäästövähennyksille, jotka saadaan käyttämällä 1 artiklan mukaisesti hyväksyttyä teknologiaa, jäljempänä ’innovatiivinen teknologia’.

2. Valmistajan on varmistettava, että sertifiointihakemukseen liitetään riippumattoman ja sertifioidun elimen laatima todentamiskertomus, jossa vahvistetaan, että teknologia on 1 artiklan a ja b alakohdan mukainen.

3. Jos vähennykset on sertifioitu 3 artiklan mukaisesti, valmistajan on varmistettava, että sertifioidut hiilidioksidipäästövähennykset ja 4 artiklan 1 kohdassa tarkoitettu ekoinnovaatiokoodi kirjataan kyseisten ajoneuvojen vaatimustenmukaisuustodistukseen.

3 artikla

Hiilidioksidipäästövähennysten sertifiointi

1. Tyyppihyväksyntäviranomaisen on varmistettava, että innovatiivisen teknologian käytöstä saadut hiilidioksidipäästövähennykset on määritetty käyttäen liitteessä esitettyä menetelmää.

2. Jos valmistaja hakee hiilidioksidipäästövähennysten sertifiointia useammalle kuin yhdelle 48 voltin moottorigeneraattorityypille ja siihen yhdistetylle 48/12 voltin tasavirtamuuntimelle yhden ajoneuvoversion osalta, tyyppihyväksyntäviranomaisen on määritettävä, millä testatuista 48 voltin moottorigeneraattoreista ja siihen yhdistetyistä 48/12 voltin tasavirtamuuntimista saavutetaan pienin hiilidioksidipäästövähennys. Kyseistä arvoa käytetään 4 kohdan soveltamiseksi.

3. Tyyppihyväksyntäviranomaisen on kirjattava liitteen 4 kohdan mukaisesti lasketut sertifioidut hiilidioksidipäästövähennykset ja 4 artiklan 1 kohdassa tarkoitettu ekoinnovaatiokoodi asiaankuuluviin tyyppihyväksyntäasiakirjoihin.

▼M1

3 a. Jos innovatiivinen teknologia on asennettu kaksoispolttoaine- tai monipolttoaineajoneuvoon, tyyppihyväksyntäviranomaisen on kirjattava sertifioidut hiilidioksidipäästövähennykset seuraavasti: a) kun kyseessä on bensiiniä ja kaasumaisia polttoaineita käyttävä kaksoispolttoaineajoneuvo, hiilidioksidipäästövähennysten arvo nestekaasun tai paineistetun maakaasun osalta; b) kun kyseessä on bensiiniä ja E85:tä käyttävä monipolttoaineajoneuvo, hiilidioksidipäästövähennysten arvo bensiinin osalta.

▼B

4. Tyyppihyväksyntäviranomaisen on kirjattava kaikki sertifioinnissa huomioon otetut seikat testausselosteeseen ja säilytettävä se yhdessä 2 artiklan 2 kohdassa tarkoitetun todentamiskertomuksen kanssa ja asetettava kyseiset tiedot pyynnöstä komission saataville.

5. Tyyppihyväksyntäviranomainen sertifioi innovatiivisen teknologian käytöstä saatavat hiilidioksidipäästövähennykset ainoastaan, jos se toteaa, että teknologia on 1 artiklan a ja b alakohdan mukainen ja jos liitteen 3.5 kohdan mukaisesti määritetyt hiilidioksidipäästövähennykset ovat vähintään 0,5 g CO 2 /km, kuten täytäntöönpanoasetuksen (EU) N:o 725/2011 9 artiklan 1 kohdan b alakohdassa täsmennetään henkilöautojen osalta tai kuten täytäntöönpanoasetuksen (EU) N:o 427/2014 9 artiklan 1 kohdan b alakohdassa täsmennetään kevyiden hyötyajoneuvojen osalta.

4 artikla

Ekoinnovaatiokoodi

1. Annetaan ekoinnovaatiokoodi ”32” tällä päätöksellä hyväksytylle innovatiiviselle teknologialle.

2. Sertifioidut hiilidioksidipäästövähennykset, jotka on kirjattu viitaten kyseiseen ekoinnovaatiokoodiin, voidaan ottaa huomioon valmistajien keskimääräisten hiilidioksidipäästöjen laskennassa kalenterivuodesta 2021 alkaen.

5 artikla

Voimaantulo

Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.









LIITE

Menetelmä tavanomaisella polttomoottorilla varustettuihin ja tiettyihin hybridisähkökäyttöisiin henkilöautoihin ja kevyisiin hyötyajoneuvoihin tarkoitetussa tehokkaassa 48 voltin moottorigeneraattorissa ja siihen yhdistetyssä 48/12 voltin tasavirtamuuntimessa käytettävällä teknologialla saatavien hiilidioksidipäästövähennysten määrittämiseksi

1. JOHDANTO

Tässä liitteessä esitetään menetelmä, jolla määritetään 48 voltin moottorigeneraattorin ja siihen yhdistetyn 48/12 voltin tasavirtamuuntimen käytöstä saatavat hiilidioksidipäästövähennykset 1 artiklan a alakohdassa määritellyissä M1- tai N1‐ajoneuvoissa.

2. HYÖTYSUHTEIDEN MÄÄRITTÄMINEN

48 voltin moottorigeneraattorin ja 48/12 voltin tasavirtamuuntimen hyötysuhteet on määritettävä erikseen 2.1 ja 2.2 kohdan mukaisesti. Saatuja arvoja on käytettävä syöttötietoina 48 voltin moottorigeneraattorin ja siihen yhdistetyn 48/12 voltin tasavirtamuuntimen kokonaishyötysuhteen laskemiseksi 2.3 kohdan mukaisesti.

2.1. 48 voltin moottorigeneraattorin hyötysuhde

48 voltin moottorigeneraattorin hyötysuhde määritetään standardin ISO 8854:2012 mukaisesti seuraavin täsmennyksin.

Valmistajan on toimitettava tyyppihyväksyntäviranomaiselle näyttöä siitä, että 48 voltin moottorigeneraattorin taajuusalueet ovat samat kuin taulukossa 1 kuvatut taajuusalueet tai vastaavat niitä.

48 voltin moottorigeneraattorin hyötysuhde on määritettävä mittausten perusteella kussakin taulukossa 1 määritetyssä toimintapisteessä.

48 voltin moottorigeneraattorin virran voimakkuudeksi määritellään puolet nimellisvirrasta kussakin toimintapisteessä. 48 voltin moottorigeneraattorin jännite ja antovirta on pidettävä vakiona kussakin toimintapisteessä mittauksen aikana ja jännite arvossa 52 V.







Taulukko 1 Toimintapiste i Kesto [s] Pyörimisnopeus Toimintapisteiden taajuus 1 1 200 1 800 0,25 2 1 200 3 000 0,40 3 600 6 000 0,25 4 300 10 000 0,10

48 voltin moottorigeneraattorin hyötysuhde kussakin toimintapisteessä i [%] lasketaan kaavalla 1.

Kaava 1

jossa kussakin toimintapisteessä i

Ui on jännite [V];

Ii on virran voimakkuus [A];

Μi on vääntömomentti [Nm];

ni on pyörimisnopeus [min-1].

Kussakin toimintapisteessä mittaukset on suoritettava peräkkäin vähintään viisi kertaa ja hyötysuhde on laskettava kullekin mittaukselle siten, että j on yhteen mittaussarjaan viittaava indeksi.

Kussakin toimintapisteessä lasketaan näiden hyötysuhteiden keskiarvo ( ).

48 voltin moottorigeneraattorin hyötysuhde ( ) [%] lasketaan kaavalla 2.

Kaava 2

jossa:

on 48 voltin moottorigeneraattorin keskimääräinen hyötysuhde määritettynä toimintapisteelle i [%]

hi on toimintapisteen i taajuus, siten kuin se on esitetty taulukossa 1.

2.2. 48/12 voltin tasavirtamuuntimen hyötysuhde

48/12 voltin tasavirtamuuntimen hyötysuhde on määritettävä seuraavissa olosuhteissa:

— tulojännite: 52 V

— antojännite: 14,3 V

— antovirta: 48/12 voltin tasavirtamuuntimen nimellisteho jaettuna 14,3 voltin antojännitteellä

48/12 voltin tasavirtamuuntimen nimellistehon on oltava muuntimen jatkuva antoteho, jonka valmistaja takaa standardissa ISO 8854:2012 määriteltyjen vaatimusten mukaisesti.

48/12 voltin tasavirtamuuntimen hyötysuhde ( ) [%] lasketaan virran ja jännitteen voimakkuusmittausten perusteella kaavalla 3.

Kaava 3

jossa:

on tulojännite, joka asetetaan arvoon 52 [V]

on virran voimakkuus, joka mitataan tulopuolella [A]

on antojännite, joka asetetaan arvoon 14,3 [V]

on virran voimakkuus, joka mitataan ulostulosta ja jonka olisi oltava yhtä suuri kuin 48/12 voltin tasavirtamuuntimen nimellisteho jaettuna antojännitteellä [A]

Mittaukset ja hyötysuhteen laskelmat on suoritettava peräkkäin vähintään viisi (5) kertaa.

48/12 voltin tasavirtamuuntimen hyötysuhde [%] on näiden hyötysuhteiden keskiarvo.

2.3. Yhdistetty hyötysuhde

48 voltin moottorigeneraattorin ja siihen yhdistetyn 48/12 voltin tasavirtamuuntimen yhdistetty hyötysuhde [%] lasketaan kaavalla 4.

Kaava 4

on 2.1 kohdassa määritetty 48 voltin moottorigeneraattorin hyötysuhde [%]

on 2.2 kohdassa määritetty 48/12 voltin tasavirtamuuntimen hyötysuhde [%]

3. HIILIDIOKSIDIPÄÄSTÖVÄHENNYSTEN LASKEMINEN

3.1. Säästetty mekaaninen energia

48 voltin moottorigeneraattorin ja siihen yhdistetyn 48/12 voltin tasavirtamuuntimen käytöllä todellisissa olosuhteissa säästetyn mekaanisen energian ja 48 voltin moottorigeneraattorin ja siihen yhdistetyn 48/12 voltin tasavirtamuuntimen käytöllä tyyppihyväksyntäolosuhteissa säästetyn mekaanisen energian välinen ero lasketaan kaavalla 5.

Kaava 5

jossa:

lasketaan kaavan 6 mukaisesti ja kaavan 7 mukaisesti.

Kaava 6

Kaava 7

jossa:

on 2.3 kohdassa määritetty 48 voltin moottorigeneraattorin ja siihen yhdistetyn 48/12 voltin tasavirtamuuntimen hyötysuhde [%]

on tehontarve todellisissa olosuhteissa, eli 750 W

on tehontarve tyyppihyväksyntäolosuhteissa, eli 350 W

on vertailugeneraattorin hyötysuhde, eli 67 %

3.2. Hiilidioksidipäästövähennysten laskeminen

48 voltin moottorigeneraattorin ja siihen yhdistetyn 48/12 voltin tasavirtamuuntimen hiilidioksidipäästövähennykset lasketaan kaavalla 8.

Kaava 8

jossa:

on 3.1 kohdassa määritetty todellisissa olosuhteissa mitatun säästetyn mekaanisen energian ja tyyppihyväksyntäolosuhteissa mitatun säästetyn mekaanisen energian välinen ero

on WLTP:n keskimääräinen ajonopeus, eli 46,6 km/h

on hyötytehon kulutus taulukon 2 mukaisesti [l/kWh]

CF on muuntokerroin, siten kuin se määritetään taulukossa 3

▼M1







Taulukko 2 Hyötytehon kulutus Moottorin tyyppi Hyötytehon kulutus (Vpe) [l/kWh] Bensiini/E85 0,264 Bensiini/E85, turboahdettu 0,280 Dieselöljy 0,220 Nestekaasu 0,342 Nestekaasu, turboahdettu 0,363 Hyötytehon kulutus (Vpe) [m3/kWh] Paineistettu maakaasu (G20) 0,259 Paineistettu maakaasu (G20), turboahdettu 0,275







Taulukko 3 Polttoaineen muuntokerroin Polttoainetyyppi Muuntokerroin (CF) [g CO2/l] Bensiini/E85 2 330 Dieselöljy 2 640 Nestekaasu 1 629 Muuntokerroin (CF) [g CO2/m3] Paineistettu maakaasu (G20) 1 795

▼B

3.3. Hiilidioksidipäästövähennysten epävarmuuden laskenta

Hiilidioksidipäästövähennysten epävarmuus, joka lasketaan 3.2 kohdan mukaisesti, on ilmaistava määrällisesti.

Tätä varten tarvitaan seuraavat laskelmat.

Ensiksi lasketaan 48 voltin moottorigeneraattorin hyötysuhteen standardipoikkeama kussakin toimintapisteessä i [%] kaavalla 9.

Kaava 9

jossa:

on 2.1 kohdassa tarkoitettu mittausten lukumäärä j, jotka suoritetaan 48 voltin moottorigeneraattorin hyötysuhteen määrittämiseksi kussakin toimintapisteessä i

on 2.1 kohdassa tarkoitettu 48 voltin moottorigeneraattorin hyötysuhde, joka on laskettu yksittäiselle mittaukselle j toimintapisteessä i [%]

on 2.1 kohdassa määritetty 48 voltin moottorigeneraattorin keskimääräinen hyötysuhde, joka on laskettu toimintapisteelle i [%]

Seuraavaksi lasketaan 48 voltin moottorigeneraattorin hyötysuhteen standardipoikkeama [%] kaavalla 10.

Kaava 10

jossa:

on määritetty kaavalla 9 [%]

hi on toimintapisteen i taajuus, siten kuin se on esitetty taulukossa 1.

Sitten lasketaan 48/12 voltin tasavirtamuuntimen hyötysuhteen standardipoikkeama [%] kaavalla 11.

Kaava 11

jossa:

L on 2.2 kohdassa tarkoitettu 48/12 voltin tasavirtamuuntimelle suoritettujen mittausten lukumäärä l

on 2.2 kohdassa tarkoitettu 48/12 voltin tasavirtamuuntimen hyötysuhde, joka on laskettu yksittäiselle mittaukselle l [%]

on 2.2 kohdassa määritetty 48/12 voltin tasavirtamuuntimen hyötysuhde [%]

Lopuksi lasketaan 48 voltin moottorigeneraattorin ja siihen yhdistetyn 48/12 voltin tasavirtamuuntimen hiilidioksidipäästövähennysten epävarmuus kaavalla 12, ja se ei saa ylittää 30 prosenttia hiilidioksidipäästövähennyksistä.

Kaava 12

jossa:

on tehontarve todellisissa olosuhteissa, eli 750 W

on tehontarve tyyppihyväksyntäolosuhteissa, eli 350 W

on 2.3 kohdassa määritetty 48 voltin moottorigeneraattorin ja siihen yhdistetyn 48/12 voltin tasavirtamuuntimen kokonaishyötysuhde [%]

on hyötytehon kulutus taulukon 2 mukaisesti [l/kWh]

on taulukon 3 mukaisesti määritetty polttoaineen muuntokerroin

on WLTP:n keskimääräinen ajonopeus, eli 46,6 km/h

on kaavan 10 mukaisesti määritetty 48 voltin moottorigeneraattorin hyötysuhteen standardipoikkeama [%]

on 2.1 kohdassa määritetty 48 voltin moottorigeneraattorin hyötysuhde [%]

on kaavan 11 mukaisesti määritetty 48/12 voltin tasavirtamuuntimen hyötysuhteen standardipoikkeama [%]

on 2.2 kohdassa määritetty 48/12 voltin tasavirtamuuntimen hyötysuhde [%]

3.4. Pyöristys

Edellä 3.2 kohdan mukaisesti lasketut hiilidioksidipäästövähennykset ja 3.3 kohdan mukaisesti laskettu hiilidioksidipäästövähennysten epävarmuus on pyöristettävä enintään kahden desimaalin tarkkuuteen.

Kutakin hiilidioksidipäästövähennyksen laskemisessa käytettyä arvoa voidaan käyttää pyöristämättömänä, tai ne on pyöristettävä niin pieneen desimaalitarkkuuteen, että vähennyksen kokonaisvaikutus (eli kaikkien pyöristettyjen arvojen yhteisvaikutus) on pienempi kuin 0,25 g CO2/km.

3.5. Hiilidioksidipäästövähennysten kynnysarvoa koskeva tarkastus

Tyyppihyväksyntäviranomaisen on varmistettava jokaisen 48 voltin moottorigeneraattorilla ja siihen yhdistetyllä 48/12 voltin tasavirtamuuntimella varustetun ajoneuvoversion osalta, että täytäntöönpanoasetuksen (EU) N:o 725/2011 ja täytäntöönpanoasetuksen (EU) N:o 427/2014 9 artiklan 1 kohdan b alakohdassa määritetty kynnysarvoa koskeva kriteeri täyttyy.

Tarkistettaessa, täyttyykö kynnysarvoa koskeva kriteeri, tyyppihyväksyntäviranomaisen on otettava huomioon kaavan 13 mukaisesti 3.2 kohdassa määritetyt hiilidioksidipäästövähennykset, 3.3 kohdassa määritetty epävarmuus ja tarvittaessa hiilidioksidin korjauskerroin, mikäli 48 voltin moottorigeneraattorin ja siihen yhdistetyn 48/12 voltin tasavirtamuuntimen sekä vertailugeneraattorin välillä on positiivinen massaero (Δm).

Positiivisen massaeron korjausta varten vertailugeneraattorin massaksi asetetaan 7 kg.

Valmistajan on toimitettava tyyppihyväksyntäviranomaiselle tiedot laitetoimittajan varmentamasta 48 voltin moottorigeneraattorin ja siihen yhdistetyn 48/12 voltin tasavirtamuuntimen massasta.

Kaava 13

jossa:

MT on 0,5 g CO2/km, kuten määritetään täytäntöönpanoasetuksen (EU) N:o 725/2011 ja täytäntöönpanoasetuksen (EU) N:o 427/2014 9 artiklan 1 kohdan b kohdassa

on 3.2 kohdassa määritetyt hiilidioksidipäästövähennykset

on 3.3 kohdassa määritetyn hiilidioksidipäästövähennysten kokonaismäärän epävarmuus

on hiilidioksidin korjauskerroin, mikäli 48 voltin moottorigeneraattorin ja siihen yhdistetyn 48/12 voltin tasavirtamuuntimen sekä vertailugeneraattorin välillä on positiivinen massaero (Δm) [kg], joka lasketaan taulukon 4 mukaisesti:

▼M1







Taulukko 4 Massan lisäyksestä johtuva hiilidioksidin korjauskerroin Bensiini/E85 (ΔCO2mP) [g CO2/km] 0,0277•Δm Dieselöljy (ΔCO2mD) [g CO2/km] 0,0383•Δm Nestekaasu (ΔCO2mLPG) [g CO2/km] 0,0251•Δm Paineistettu maakaasu (ΔCO2mCNG(G20)) [g CO2/km] 0,0209•Δm

▼B

4. HIILIDIOKSIDIPÄÄSTÖVÄHENNYSTEN SERTIFIOINTI

Tyyppihyväksyntäviranomaisen täytäntöönpanoasetuksen (EU) N:o 725/2011 tai (EU) No 427/2014 11 artiklan mukaisesti sertifioimat hiilidioksidipäästövähennykset ovat kaavan 14 mukaisesti lasketut vähennykset. Hiilidioksidipäästövähennykset kirjataan jokaisen 48 voltin moottorigeneraattorilla ja siihen yhdistetyllä 48/12 voltin tasavirtamuuntimella varustetun ajoneuvoversion tyyppihyväksyntätodistukseen.

Kaava 14

jossa:

on 3.2 kohdassa olevan kaavan 8 mukaisesti määritetyt hiilidioksidipäästövähennykset